Livermorio

Livermorioa —lehen ununhexioa (ikurra: Uuh) deitua— elementu kimiko erradioaktibo sintetiko bat da. 116 atomo-zenbakia du, eta Lv ikurra. Lehen aldiz 2000an Dubnako Ikerketa Nuklearren Institutu Zentralak eta Lawrence Livermore Laborategi Nazionalak sortu zuten. Izena estatubatuar laborategiaren egoitza den Kaliforniako Livermore hiriaren omenez jarri zioten.

2012ko abenduan, IUPACek aurkikuntza eta izena onartu zituen. Lau isotopo ezagutzen zaizkio: 290Lv-tik 293Lv-era artekoak. Ezaguna den isotoporik egonkorrena 293Lv da, ≈60 milisegundoko bizitza-erdiarekin. Egindako esperimentu batzuen arabera, 7. periodoko elementua da eta 16. taldeko kide baten antzera jarduten du eta metal post-hegazkor baten propietateak ditu.

 Historia 
1999an, Lawrence Berkeley Laborategi Nazionaleko ikerlariek 116. elementuaren sorrera iragarri zuten, Physical Review Letters izeneko aldizkari estatubatuar batean. Alta, hurrengo urtean atzera jo zuten, esperimentua errepikatzeko gai izan ez zirelako.

Esperimentu berri gehiago egin ziren 2000 eta 2001 urteen bitartean, baina gaizki irten ziren.

 Erreferentziak 

 Kanpo estekak 

Kategoria:Elementu kimikoak